హైదరాబాద్: తెలంగాణ, ఆంధ్రప్రదేశ్ రాష్ట్రాల్లో 20,598 డొల్ల (షెల్) కంపెనీలు ఉన్నట్లు కార్పొరేట్ వ్యవహారాల మంత్రిత్వ శాఖ, హైదరాబాద్లోని రిజిస్ట్రార్ ఆఫ్ కంపెనీస్ (ఆర్ఒసి) గుర్తించాయి. ప్రస్తుతం ఆ కంపెనీలను తమ అధికారిక రికార్డుల నుంచి తొలగించేందుకు అధికారులు సిద్ధమవుతున్నారు. ఒక్కసారి ఈ కంపెనీలను జాబితా నుంచి తొలగిస్తే సదరు సంస్థలకు చెందిన ప్రమోటర్లు, డైరెక్టర్లు.. కొత్త కంపెనీల ఏర్పాటు, ఏదైనా ఇతర కంపెనీల్లో డైరెక్టర్లుగా చేరే అవకాశాన్ని కోల్పోనున్నారు. కార్పొరేట్ లేదా కంపెనీ సంబంధిత కార్యకలాపాల్లో పాల్గొనకుండా వీరిపై నిషేధం విధించే అవకాశం ఉందని ఆర్ఒసికి చెందిన ఉన్నతాధికారులు అంటున్నారు. డొల్ల కంపెనీలపై చర్యలు తీసుకునేందుకు ప్రభుత్వం దేశవ్యాప్తంగా ప్రత్యేకంగా ఒక డ్రైవ్ను నిర్వహిస్తున్న సంగతి తెలిసిందే. ఇందులో భాగంగానే ఆర్ఒసి తెలుగు రాష్ట్రాల్లో 40 వేలకు పైగా కంపెనీలకు నోటీసులు పంపించింది. చట్ట ప్రకారం ఈ కంపెనీలు రిటర్నులను సమర్పించకపోవటం, బ్యాలెన్స్ షీట్లను సక్రమంగా నిర్వహించకపోవటం వంటి అంశాలను ఆర్ఒసి గుర్తించింది. ఇందులో భాగంగానే 20 వేల డొల్ల కంపెనీలను గుర్తించగా  మరో 20 వేల కంపెనీల వివరాలను సేకరించే పనిలో ఆర్ఒసి పడింది. కొన్ని కంపెనీల కార్యాలయాల నమోదిత చిరునామాలు మారటంతో ఇబ్బందులు ఎదుర్కొవాల్సి వస్తోందని ఆర్ఒసివర్గాలంటున్నాయి. తెలంగాణ, ఆంధ్రప్రదేశ్ రాష్ట్రాల్లో దాదాపు 1.10 లక్షల కంపెనీలు ఆర్ఒసి వద్ద నమోదయ్యాయి. ఇందులో 20,598 సంస్థలను డొల్ల కంపెనీలుగా అధికారికంగా గుర్తించారు. మొత్తం 1.10 లక్షల కంపెనీల్లో 42 శాతం కంపెనీలు మాత్రమే నిబంధనల ప్రకారం కార్యకలాపాలు సాగిస్తున్నాయి.
hyderabad: telamgaana, andhrapradesh rashtrallo 20,598 dolla (shel) companylu unnatlu carporate vyavahaaraala mantritva saakha, hyderabadloni resistrar af companies (arsi) gurtinchaayi. prastutam aa companylanu tama adhikaarika rikaardula nunchi tolaginchenduku adhikaarulu siddhamavutunnaaru. okkasari ee companylanu jabita nunchi tolagiste sadaru samsthalaku chendina pramotarlu, directorlu.. kotta companyla erpaatu, edaina itara companyllo directorluga chere avakaasaanni kolponunnaru. carporate leda company sambandhita kaaryakalaapaallo palgonakunda veeripai nishedham vidhinche avakaasam undani aarsiki chendina unnataadhikaarulu antunnaru. dolla companylapai charyalu teesukunenduku prabhutvam desavyaaptamgaa pratyekamgaa oka drivnu nirvahistunna sangati telisinde. indulo bhagamgane arsi telugu rashtrallo 40 velaku paiga companylaku notisulu pampinchindi. chatta prakaaram ee companylu reternulanu samarpinchakapovatam, ballens sheetlanu sakramamgaa nirvahinchakapovatam vanti amsaalanu arsi gurtinchindi. indulo bhagamgane 20 vela dolla companylanu gurtinchagaa  maro 20 vela companyla vivaraalanu sekarinche panilo arsi padindi. konni companyla kaaryaalayaala namodita chirunamalu maaratamtho ibbandulu edurkovalsi vastondani aarsivargaalantunnaa. telamgaana, andhrapradesh rashtrallo daadaapu 1.10 lakshala companylu arsi vadda namodayyayi. indulo 20,598 samsthalanu dolla companyluga adhikaarikamgaa gurtinchaaru. mottam 1.10 lakshala companyllo 42 saatam companylu matrame nibandhanala prakaaram kaaryakalaapaalu saagistunnaayi.